
PËR NJË SHTESË FONDI NGA FONDI REZERVË I BUXHETIT TË SHTETIT, MIRATUAR PËR VITIN 2019, DHE RISHPËRNDARJE FONDESH NDËRMJET PROGRAMEVE TË MINISTRISË SË ARSIMIT, SPORTIT 
DHE RINISË DHE MINISTRISË SË SHËNDETËSISË DHE MBROJTJES SOCIALE  

Në mbështetje të nenit 100 të Kushtetutës, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të neneve 13 e 18, të ligjit nr. 99/2018, “Për buxhetin e vitit 2019”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Ministrisë së Arsimit, Sportit dhe Rinisë, në buxhetin e vitit 2019, në programin “Arsimi universitar”, në artikullin 604, i shtohet fondi prej 1 700 000 000 (një miliard e shtatëqind milionë) lekësh.
2. Efekti financiar, sipas pikës 1 të këtij vendimi, do të përballohet duke pakësuar fondet, si më poshtë vijon:
a) 380 000 000 (treqind e tetëdhjetë milionë) lekë në shpenzimet korrente në programin “Arsimi bazë”, të Ministrisë së Arsimit, Sportit dhe Rinisë; 
b) 300 000 000 (treqind milionë) lekë në shpenzimet korrente në artikullin 606, në programin “Përkujdesi social”, të Ministrisë së Shëndetësisë dhe Mbrojtjes Sociale;
c) 1 020 000 000 (një miliard e njëzet milionë) lekë nga fondi rezervë i buxhetit të shtetit, miratuar për vitin 2019.
3. Ngarkohen Ministria e Financave dhe Ekonomisë, Ministria e Arsimit, Sportit dhe Rinisë dhe Ministria e Shëndetësisë dhe Mbrojtjes Sociale për zbatimin e këtij vendimi.      
Ky vendim hyn në fuqi menjëherë dhe botohet në Fletoren Zyrtare.

